Laurentzi (antipapa)

Laurentzi () antipapa izan zen 498tik 506ra.

Laurentzi artzapeza zen Erromako Santa Prassede basilikan, 498ko azaroaren 22an Simakoren aurka aita santu aukeratu zutenean, Anastasio II.a aita santua hil ondoren. Bizantzioren aldeko fakzio disidente batek aukeratu zuen, Anastasio I.a enperadorearen laguntzarekin. Bi taldeen arteko liskar bortitzak izan ziren, eta orduan Teodoriko Handia ostrogodoen erregea aukeratu zuten bitartekari. Teodorikok Simakoren alde erabaki zuen.

Simakok sinodo bat deitu zuen 499ko martxoaren 1ean, izendapena berresteko. Hala ere, Laurentziren jarraitzaileek zisma mantendu zuten eta Simako salatu zuten. Simako Teodorikoren deialdira salaketei erantzutera joan ez zenez, kleroaren gehiengoak Laurentzi babestea erabaki zuen.

502an sinodo berri batek ezin izan zuen zisma konpondu. 503an Laurentzi Erromara itzuli zen eta aita santu bezala gobernatu zuen lau urtez.

506an, Teodorikok Erromako elizak Simakori ematea erabaki zuen. Laurentzik hiritik alde egin eta hil arte barau egin zuen.

 Kanpo estekak 

Kategoria:Antipapak
Kategoria:Erroman hildakoak